text: Cyklede efter cigaretter, men kom ikke hjem
  13 oktober 2014 kl. 15.35
  Syd- og Sønderjyllands politi beder borgerne om hjælp til at finde en 53-årig mand, som søndag cyklede efter cigaretter, men aldrig vendte tilbage til sit hjem i Varde.
  Politiet oplyser, at den 53-årige har virket nedtrykt i den seneste tid, og det frygtes at han kan finde på at gøre skade på sig selv.
  Efterlysningen drejer sig om Jens Peter Taulborg Madsen, som bor med sin hustru på Kildevej i Varde. Han forlod hjemmet på en ny, sort herrecykel af mærket Centurion søndag kl. 15 for at købe cigaretter. Han havde ingen mobiltelefon med sig.
  - Vi håber især at nogen finder hans nye cykel smidt et eller andet sted, siger vagtchef Erik Lindholdt til TV SYD.
  Den savnede mand beskrives som
  185 cm høj og alm./veltrænet kropsbygning Kort gråt hår mørkt kortklippet overskæg og mørk fipskæg Da han sidst blev set, var han iført mørkegrå cap, sort "softshell" jakke, blå jeans og lysebrune sko.Oplysninger om den 53-årig mand kan gives til politiet på telefon 1-1-4.
  
  